Þurfa Frakkar að selja Mónu Lísu?
Kemur til greina að selja málverk Leonardos da Vincis af Mónu Lísu til að grynnka á skuldum Frakklands? Þessari spurningu er velt upp í franska fjölmiðlinum france24.
Frakkar skulda í dag um 2.000 milljarða evra. Þjóðin þarf að greiða gríðarlega háar upphæðir á hverju ári í vexti af þessum miklu skuldum.
Málverkið af Mónu Lísu er þekktasta listaverk í heimi og þúsundir gesta koma á hverju ári í Louvre-safnið í París til að horfa á verkið.
Sá sem skuldar mikið þarf hins vegar að gera fleira en gott þykir og því spyr france24 hvort tímabært sé að selja listaverkið og lækka þannig aðeins skuldir þjóðarinnar.
France24 bendir á að Portúgalar, sem einnig skulda mikið, hafi ákveðið að selja listaverk í  eigu ríkisins eftir Miro. Stjórnvöld í Portúgal vonast eftir að fá 36 milljónir evra fyrir verkin. Portúgalska ríkið skuldar um 210 milljarða evra.
En hvað væri hægt að fá mikið fyrir málverkið af Mónu Lísu? Sumir segja að það sé ómetanlegt. Árið 1962 var tryggingafélagi falið að meta verðmæti þess og niðurstaða þess var að verkið væri 100 milljóna dollara virði. Það hefur örugglega hækkað mikið í verði síðan.
Kemur til greina að selja málverk Leonardos da Vincis af Mónu Lísu til að grynnka á skuldum Frakklands?
Þessari spurningu er velt upp í franska fjölmiðlinum france24.
Frakkar skulda í dag um 2.000 milljarða evra.
Málverkið af Mónu Lísu er þekktasta listaverk í heimi og þúsundir gesta koma á hverju ári í Louvre-safnið í París til að horfa á verkið.
France24 bendir á að Portúgalar, sem einnig skulda mikið, hafi ákveðið að selja listaverk í  eigu ríkisins eftir Miro.